गौरतलब है कि देओल परिवार का हिन्दी फिल्म सिनेमा जगत में अहम् योगदान है। धर्मेंद्र के बाद सनी और बॉबी ने उनकी विरासत को आगे बढ़ाया। अब देओल्स की तीसरी पीढ़ी भी सिल्वर स्क्रीन पर जलवा दिखाने की राह पर चल रही है। सनी अपने बेटे करण देओल को पल पल दिल के पास से बॉलीवुड में लांच करने वाले हैं। इस फि़ल्म को सनी ने ख़ुद डायरेक्ट किया है। बॉबी हाल ही में सलमान ख़ान के साथ रेस-3 में लीड स्टार कास्ट का हिस्सा रहे हैं और कुछ साल वनवास में बिताने के बाद अपने करियर को रिवाइव करने की कोशिश में लगे हुए हैं। देओल परिवार के लिए आने वाले कुछ साल बेहद अहम हैं।